האדם שהלך מכות עם דוב, הארנבת שחלמה להיות שוטרת, גיבור העל שבכלל לא רוצה להיות כזה או המנכ"לית שמפנטזת על האיש שתקף אותה - את מי תכתירו לסרט הבינלאומי הטוב ביותר?
שמונת השנואים על הסרט: הפרויקט של קוונטין טרנטינו כמעט נגנז בעקבות פרשת ההדלפות בסוני אבל יצא לאור לאחר שיכתובים רבים. באמריקה של אחרי מלחמת האזרחים מוצאת קבוצת אנשים מסתור מהשלגים, ובמהרה המקום הופך לזירת רצח מדממת.
על הסרט: נערה שנחטפה בגיל 17 ונכלאה בחדר קטן, מביאה לעולם ילד אחרי שהשובה שלה אנס אותה. יחד עם בנה היא רוקמת תכנית בריחה והשניים מתחילים את חייהם החופשיים יחד.מנימוקי השופטים: סרט אינדי אירי-קנדי קשה לצפייה ומרגש שמדליק זרקור על התופעה המזעזעת של חטיפה וכליאת ילדים. הסרט הפתיע את העולם כשזיכה את השחקנית ברי לרסון בפרס השחקנית הטובה ביותר בטקס האוסקר ואף היה מועמד לפרסים החשובים על הסרט הטוב ביותר, הבימוי והתסריט המעובד. סרט על אהבה שפויה בעולם חסר שפיות. "חדר" - לביקורת המלאה השופטים: אורון שמיר, מבקר הקולנוע של עכבר העיר מאז 2006, מייסד ועורך של בלוג הקולנוע סריטה, ועובד בחוג לקולנוע של אוניברסיטת תל אביב.אמרי מטלון, במאי ותסריטאי ישראלי שסרטו הראשון באורך מלא "הגוף זוכר" עתיד לצאת במהלך 2017.איתן לשם, עורך ומפיק מדור סרטים בעכבר העיר.** מיקום הסרטים ברשימה נקבע בסדר אקראי.